Magazín o knihách

Rádio Devín: Vyhlásenie desiatky Anasoft litera 2025
2025-04-10
10.4.2025,14:00, Rádio Devín

Vyhlásenie desiatky Anasoft litera 2025 v rádiu Devín
Ktoré prózy sa dostanú do výberu TOP 10 Anasoft litera 2025? Počúvajte oznámenie desiatich nominovaných kníh na slovenskú literárnu cenu za pôvodnú prózu – v jubilejnom 20. ročníku Anasoft litera! Zapnite si 10. apríla po 14.00 Rádio Devín.
V relácii Ladenie s Andreou Makýšovou Volárovou a s členmi a členkami tohtoročnej odbornej poroty – Vladimírom Barboríkom, Martinom Lukášom, Patrikom Miskovicsom, Luciou Molnár Satinskou a Nórou Ružičkovou – sa dozviete aj to, aký bol rok 2024 v slovenskej próze.

Francúzsky inštitút na Slovensku: Uvedenie kníh Verony Šikulovej a Márie Danthine Dopjerovej
2025-04-10
10.4.2025, 18:00, Francúzsky inštitút na Slovensku, Bratislava

Uvedenie kníh Verony Šikulovej a Márie Danthine Dopjerovej
Francúzsky inštitút na Slovensku a Vydavateľstvo SLOVART Vás srdečne pozývajú na uvedenie publikácií Márie Danthine Dopjerovej a Veroniky Šikulovej. Mária uvedie knihu Francúzsko perom a štetcom a Veronika uvedie knihu Nedeľné popoludnie na ostrove La Grande Jatte. Publikácie neprepája len krajina galského kohúta a láska k umeniu, ale i čosi hlbšie a pevnejšie – priateľstvo ich autoriek.
Úlohy moderátorky sa zhostí publicistka Tina Čorná, ukážky z textov prečíta slovenská herečka žijúca vo Francúzsku Jana Bittnerová, knihu pokrstí Miriam Pavlovičová, ktorá pôsobí ako lektorka slovenčiny na univerzite INALCO v Paríži.

Joseph Pulitzer (* 10. apríl 1847)
2025-04-10
Joseph Pulitzer

(* 10. apríl 1847, Makov, Rakúsko-Uhorsko – † 29. október 1911, Charleston, USA)
bol maďarsko-americký redaktor a vydavateľ, známy vďaka posmrtne vydávaným Pulitzerovým cenám a ako priekopník bulvárnej žurnalistiky (spolu s W. R. Hearstom). Počas svojho života bol najmocnejším žurnalistom v Spojených štátoch.

Rómerov dom: Čau o piatej: Peter Balko
2025-04-10
10. apríla 2025, 17:00, Rómerov dom, Zámočnícka 10, Bratislava
Milo Kráľ číta Petra Balka

Hosťom tohtotýždňového Čau o piatej bude Peter Balko, viacnásobný finalista Anasoft litera a laureát Ceny čitateľov Anasoft litera 2015. Besedu s autorom bude moderovať vydavateľ Koloman Kertész Bagala, ktorý počas podujatia aj uvedie audioknihu Østrov. Texty spisovateľa prečíta herec Milo Kráľ.
Peter Balko študoval na Vysokej škole múzických umení, kde dnes pôsobí ako pedagóg. Ako scenárista sa podieľal na filmoch ako Čiara či Kandidát a v rodnom Lučenci organizuje festival Medzihmla. Debutoval knihou Vtedy v Lošonci. Via Lošonc. Napísal aj už spomínanú knihu Østrov a poviedka mu vyšla aj v knihe Dohviezdny večer.

Art Cafe Banská Štiavnica: Tomáš Forró a Andrzej Sławomir Jagodziński
2025-04-11
11.4.2025,18:00, Art Cafe, Akademická 2, Banska Stiavnica

Tomáš Forró a Andrzej Sławomir Jagodziński naživo v Banskej Štiavnici
Andrzej Sławomir Jagodziński – poľský filológ, diplomat, publicista, prekladateľ a bývalý disident. V rokoch 1973 – 1978 študoval česko – slovenskú filológiu na univerzite vo Varšave. Preložil diela Václava Havla, Milana Kunderu, Bohumila Hrabala, Václava Kohouta, Jozefa Škvoreckého, Dušana Mitanu, Rudolfa Slobodu a ďalších.
Tomáš Forró – slovenský novinár, vojnový reportér a publicista. V roku 2005 absolvoval magisterské štúdium filozofie na Univerzite Komenského v Bratislave. Pracoval ako reportér pre viaceré médiá. Dlhodobo sa venuje predovšetkým rusko – ukrajinskému konfliktu. V súčasnosti pracuje ako vojnový reportér na voľnej nohe Je autorom knižných publikácií Donbas: svadobný apartmán v hoteli Vojna, Zlatá horúčka: Venezuela od ropnej veľmoci k úpadku ľudskej civilizácie a Spev sirén: putovanie do srdca ukrajinskej vojny.
Diskusiu s autorom a prekladateľom moderuje Verona Hajdučíková.

Meir Shalev († 11. apríla 2023
2025-04-11
Meir Shalev

(* 29. júla 1948, Nahalal, Izrael – † 11. apríla 2023, Alonej Abba, Izrael),
bol izraelský spisovateľ, nositeľom niekoľkých prestížnych literárnych ocenení, laureát Bernsteinovej ceny, ako aj American National Jewish Book Award a iných. V slovenskom jazyku vyšli jeho romány Dve medvedice, Štyri hostiny, Modrý vrch, Chlapec a holubica, Moja ruská babka a jej americký vysávač…

Samuel Beckett (* 13. apríl 1906)
2025-04-13
Samuel Barclay Beckett

(* 13. apríl 1906, Dublin – † 22. december 1989, Paríž),

bol írsky spisovateľ, autor absurdných drám, scenárov, románov, laureát Nobelovej ceny za literatúru (1969). Jeho najznámejšími dielami sú Čakanie na Godota, Koniec hry, Šťastné dni, Hra…

Jean de La Fontaine († 13. apríl 1695, Paríž)
2025-04-13
Jean de La Fontaine

(* 8. júl 1621, Château-Thierry, Francúzsko – 13. apríl 1695, Paríž)
bol francúzsky básnik obdobia klasicizmu. Je známy najmä ako autor bájok, rozprávok, divadelných hier a operných libriet. Inšpiroval sa autormi antiky a hlavne Ezopom, čo ho priviedlo k písaniu bájok. Jeho „Les fables“ sú považované dodnes za jedno z najväčších diel francúzskej literatúry. Ich prvá zbierka (1.-6. diel) vyšla v roku 1688, druhá (7.-11. diel) v roku 1678 a posledná v roku 1694 (12. diel).

Martinus Trenčín: Oli Džupinková: Uspeli vo svete, doma ich (ne)poznáme
2025-04-14
14. 4. 2025, 18:00, Martinus, City Park, Trenčín

Pozývame vás na nezabudnuteľnú besedu s Oli Džupinkovou v kníhkupectve Martinus. Jej kniha Uspeli vo svete, doma ich (ne)poznáme prináša 170 inšpiratívnych príbehov jednotlivcov, ktorí sa presadili v rôznych oblastiach života a kariéry, a to nielen v zahraničí, ale aj po návrate na Slovensko. Besedu moderuje Ďuro Sabo a hosťom autorky je Rasty Kasár.
Oli Džupinková, moderátorka Rádia Expres, sa po dekáde rozhovorov s viac ako 300 úspešnými Slovákmi a Slovenkami rozhodla sformovať knihu, ktorá ukazuje, akí šikovní a úspešní ľudia z našej krajiny sa pohybujú na medzinárodnej scéne. Príďte sa inšpirovať a dozvedieť sa viac o príbehoch vedcov, umelcov, športovcov a ďalších osobností, ako sú Edita Révay, Pavol Čekan, Katarína Benzová, Peter Breiner, Karin Palgutová, Mária Korenčiová a mnohí ďalší. Nezmeškajte príležitosť zúčastniť sa tohto výnimočného stretnutia a načerpať energiu od ľudí, ktorí svojimi úspechmi reprezentujú Slovensko v zahraničí.

Jean-Paul Sartre († 15. apríl 1980)
2025-04-15
Jean-Paul Sartre

(* 21. jún 1905, Paríž – † 15. apríl 1980, Paríž)
Bol francúzsky filozof a spisovateľ, hlavný predstaviteľ existencializmu, ktorý dokázal prepojiť filozofiu s beletriu. Jeho najznámejšími dielami sú Hnus, Múr, Slová, Bytie a ničota, Existencializmus je humanizmus, Kritika dialektického rozumu…

Rudolf Sloboda (* 16. apríl 1938)
2025-04-16
Rudolf Sloboda

(* 16. apríl 1938, Devínska Nová Ves – † 6.október 1995, Bratislava)
Bol slovenský prozaik, esejista, dramatik, scenárista, jeden z najvýznamnejších prozaikov 20. storočia. Jeho najznámejšími dielami sú Rozum, Narcis, Uhorský rok, Armagedon na Grbe, Pokus o autoportrét…

Gabriel José García Márquez († 17. apríl 2014)
2025-04-17
Gabriel José García Márquez

(* 6. marec 1927, Aracataca, Kolumbia – † 17. apríl 2014, Mexico)
bol kolumbijský spisovateľ, jeden z najvýznamnejších predstaviteľov magického realizmu, v roku 1982 dostal Nobelovu cenu za literatúru. Jeho najznámejšími dielami sú Sto rokov samoty, Patriarchova jeseň, Kronika vopred ohlásenej smrti, Láska v čase cholery…

Terézia Vansová (* 18. apríl 1857)
2025-04-18
Terézia Zuzana Vansová

(* 18. apríl 1857, Zvolenská Slatina – † 10. októbra 1942, Banská Bystrica)
Bola slovenská spisovateľka, predstaviteľka prvej generácie realizmu na Slovensku, zakladateľka ženského časopisu Dennica, funkcionárka Živeny, podporovateľka ochotníckeho divadla a etnografka.

Andrej Sládkovič († 20. apríl 1872)
2025-04-20
Andrej Sládkovič
vlastným menom Andrej Braxatoris

(* 30. marec 1820, Krupina – † 20. apríl 1872, Radvaň nad Hronom)
bol slovenský básnik, evanjelický kňaz, kritik literárnych a dramatických prác, publicista a prekladateľ. K jeho najznámejším dielam patria Marína, Detvan, Nehaňte ľud môj,

Vladimir Nabokov (* 22. apríl 1899)
2025-04-22
Vladimir Vladimirovič Nabokov
AA306505cucina28543530033725143Scala di grigio
(* 22. apríl 1899, Petrohrad – † 2. júl 1977, Montreux),
bol americký spisovateľ a literárny kritik ruského pôvodu. Bol aj významný entomológ. K jeho najznámejším diela patria Lolita, Pozvanie na popravu. Priezračné veci. Bledý oheň, Lužinova obrana

Martinus Trenčín: Lukáš Cabala: Život v Malinových horách
2025-04-23
23. apríla 18:00, Martinus, City Park, Trenčín

Beseda s Lukášom Cabalom
Pozývame vás na besedu, kde vám predstavíme očarujúci príbeh z Malinového lesa, ktorý zaručene poteší nielen deti, ale aj dospelých! Táto kniha vám priblíži dobrodružstvá zvieratiek, ktoré si navzájom vytvárajú krásne priateľstvá, aj keď nie vždy nájdu spoločnú reč.
A čo sa stane, keď zajac Vincent, spisovateľ, stratí svoje zázračné mrkvovooranžové pero? Pri pátraní sa spojí s vedkyňou Karolínou Klementínou a spolu sa pustia do odvážnej výpravy po lesoch. Všetko sa však skomplikuje, keď začnú vnímať podivné líščie stopy, ktoré naznačujú, že ich niekto možno sleduje…
Príďte sa ponoriť do čarovného sveta Malinového lesa a objavte, aké silné môže byť priateľstvo medzi zvieratkami, hoci sa zdá, že každé je trochu iné.

Rómerov dom: Literárny kvocient: Dedo Lužko/Sírny kotol
2025-04-23
23.4.2025, 19:00, Rómerov dom, Zámočnícka 10, Bratislava

Literárny kvocient: Dedo Lužko/Sírny kotol
Na aprílovom LQ – Literárnom kvociente budeme diskutovať o knihách Dedo Lužko od Máriusa Kopcsaya a Sírny kotol od Karola Horáka.
O knihách, ich podobnostiach aj rozdieloch, budú s moderátorom Petrom Darovcom diskutovať Gabriela Magová, Vladimír Barborík a Viliam Nádaskay.
Diskusný formát LQ – Literárny kvocient sa už od roku 2016 snaží byť naplnením dlhodobého volania po kritickej reflexii súčasnej literárnej tvorby na Slovensku. V centre každého vydania programu stoja vždy dve výrazné pôvodné literárne diela. Kritériom výberu je aktuálnosť titulu či miera jeho rezonancie v domácom kultúrnom prostredí.
Márius Kopcsay: Dedo Lužko
Román Máriusa Kopcsaya o súzvuku i kontraste odlišných svetov. Dedo Lužko je človekom dvadsiateho storočia, prežil v uniformách celý život, všetky režimy. Karol, jeho vnuk, vyrastal za normalizácie a v ranom kapitalizme. Dedoluško bol večne mladý. Kajoluško je starý už od detstva. Dedoluško sa cítil naplnený a spokojný, hoci žil vo svete neslobody. Kajoluško žije slobodne, napriek tomu zažíva jednu frustráciu za druhou. Dedoluško bol mravným človekom, hoci slúžil nemorálnemu systému. Kajoluško túži po spravodlivej spoločnosti, no sám sa dopúšťa pokleskov. Ako to len dopadne? A kam sa podela žltá taška? Kniha vyšla vo vydavateľstve KK Bagala.
Karol Horák: Sírny kotol
V navonok triviálnej každodennosti, pri kŕmení mačiek, chytaní fakultnej muchy či prepisovaní vedeckých textov, riešia postavy Karola Horáka existenciálne problémy – samoty, prázdnoty, života a smrti. Horák dramatik sa v nich prejavuje prostredníctvom pozvoľnej gradácie konfliktu, ktorý neraz vyúsťuje do osobnej i kolektívnej katastrofy. Podobenstvo tvorí autor prostredníctvom zvieracieho sveta, ktorý je tomu nášmu, ľudskému, podobný aj vo svojej tragickosti. Napriek tomu nechýba v jeho tvorbe komika, predovšetkým jej ironický, groteskný či absurdný modus. Kniha vyšla vo vydavateľstve Modrý Peter.

William Shakespeare († 23. apríl 1616)
2025-04-23
William Shakespeare

(* pokrstený 26. apríla 1564, Stratford-upon-Avon – † 23. apríl 1616, Stratford-upon-Avon)
bol anglický dramatik, básnik a herec, považovaný za najvýznamnejšieho spisovateľa v anglickom jazyka a svetového dramatika. K jeho najznámejším dielam patria Hamlet, Macbeth, Kráľ Lear, Othello, Sen noci svätojánskej, Skrotenie zlej ženy, Mnoho kriku pre nič…

Aupark: Peter Bárdy: Fico - posadnutý pomstou
2025-04-24
24. apríla 2025, 18:00, Panta Rhei, Aupark, Einsteinova 18, Bratislava

Krst knihy šéfredaktora Aktuality.sk Petra Bárdyho: FICO – POSADNUTÝ POMSTOU
Podujatím vás prevedie Ján Petrovič – šéf investigatívneho tímu Aktuality.sk.
Hosťom bude aj Rastislav Káčer – dlhoročný diplomat a bývalý minister zahraničných vecí
Kniha Fico – Posadnutý pomstou je pokračovaním bestselleru o kariére a politike štvornásobného premiéra a predsedu Smeru, ktorá vás zavedie do zákulisia, kde sa rozhoduje o veľkých veciach. Autor demaskuje udalosti a ukáže, ako populistické prvky a spojenectvá formujú realitu, v ktorej sa pomsta stáva jedným z primárnych cieľov.

Martinus Martin: Oli Džupinková: Uspeli vo svete, doma ich (ne)poznáme
2025-04-24
24. 4. 2025, 18:00, Martinus, OC Galéria, Martin

Beseda s Oli Džupinkovou v kníhkupectve Martinus
Jej kniha Uspeli vo svete, doma ich (ne)poznáme prináša 170 inšpiratívnych príbehov jednotlivcov, ktorí sa presadili v rôznych oblastiach života a kariéry, a to nielen v zahraničí, ale aj po návrate na Slovensko. Besedu moderuje Ďuro Sabo.
Oli Džupinková, moderátorka Rádia Expres, sa po dekáde rozhovorov s viac ako 300 úspešnými Slovákmi a Slovenkami rozhodla sformovať knihu, ktorá ukazuje, akí šikovní a úspešní ľudia z našej krajiny sa pohybujú na medzinárodnej scéne. Príďte sa inšpirovať a dozvedieť sa viac o príbehoch vedcov, umelcov, športovcov a ďalších osobností, ako sú Edita Révay, Pavol Čekan, Katarína Benzová, Peter Breiner, Karin Palgutová, Mária Korenčiová a mnohí ďalší. Nezmeškajte príležitosť zúčastniť sa tohto výnimočného stretnutia a načerpať energiu od ľudí, ktorí svojimi úspechmi reprezentujú Slovensko v zahraničí.

Rómerov dom: Čau o piatej: Jana Kvantiková číta Dominiku Madro
2025-04-24
24.4.2025, 17:00, Rómerov dom, Zámočnícka 10, Bratislava

Čau o piatej: Jana Kvantiková číta Dominiku Madro
Spomienku na autorku moderuje Koloman Kertész Bagala
Dramatizované čítania zo súčasnej slovenskej literatúry ČAU O PIATEJ pre vás každý štvrtok v Rómerovom dome v Bratislave pripravuje OZ literárnyklub.sk a vydavateľstvo KK Bagala.
Čau o piatej — seriál v ktorom divadelní a filmoví herci a herečky čítajú naživo z kníh i rukopisov. Program vznikol v roku 2014 a doteraz sa uskutočnilo vyše 300 podujatí v rozličných kluboch a festivaloch. Autorom loga je Marek Cina a autorom názvu podujatí, ktoré sa začínajú vždy o 17.00 je básnik Vlado Janček.

SlavCon 2025 (25. až 27. apríla 2025)
2025-04-25
SlavCon 2025 je 18. ročník medzinárodného trojdňového festivalu fantasy, sci-fi, histórie, mytológie a popkultúry. Je určený pre všetkých fanúšikov literatúry, filmu, seriálov, hier, histórie, larpu a výtvarného umenia.

Festival sa bude konať v priestoroch Fakulty architektúry a dizajnu na Námestí Slobody v Bratislave v dňoch 25. až 27. apríla 2025.
Lístky na celý festival nájdete v predaji tu: https://bit.ly/SlavCon2025
Na jednotlivé dni si budete môcť zakúpiť lístky až na mieste.
Hostia: Juraj Červenák, Jozef Žarnay, Michal Ivan, František Kotleta, Lívia Hlavačková, Františka Vrbenská…
program Festivalu nájdete tu:
https://slavcon.sk/sk/program/2025
https://slavcon.sk/sites/default/files/2025-04/Program_pianed.pdf
https://slavcon.sk/sites/default/files/2025-04/Program_sob.pdf

SlavCon 2025 (26. apríla 2025)
2025-04-26

SlavCon 2025 (27. apríla 2025)
2025-04-27

Baudelaire bar Bratislava: Peter KIjaba: Kontraktor 2 – Alter ego
2025-04-28
28. apríla, 18:00, Baudelaire bar, Panská 6, Bratislava

Diskusia a krst knihy Kontraktor 2 – Alter ego Petra Kijabu v Bratislave
Krst knihy prebehne symbolicky – vodkou a handričkou – ako odkaz na zápalnú fľašu, ktorá vystihuje prostredie a intenzitu autorových zážitkov. Diskusiu s autorom povedie novinár a reportér Lukáš Onderčanin.
Hosťom večera bude aj Ludovic Maquet, niekdajší člen francúzskej cudzineckej légie na Korzike, ktorý v nej slúžil až 19 rokov. Neskôr, počas dvoch rokoch odňatia slobody, napísal knihu. Jeho príbeh nájdete aj na stránke www.ludolegio.com.

Martinus Nivy: Barbora Hrínová: Plachý dom
2025-04-28
28.4.2025, 18:00, Martinus – Bratislava NIVY

Barbora Hrínová v Martinuse – beseda o knihe Plachý dom
Srdečne vás pozývame na zaujímavú besedu, pri ktorej sa ponoríme do sveta románu Plachý dom autorky Barbory Hrínovej, nositeľky prestížneho ocenenia Anasoft litera 2021 za poviedkový debut Jednorožce.
Plachý dom je pozoruhodný román, ktorý vás uchváti jemnosťou, vtipom a nezvyčajným pohľadom na každodenný život. Prejdite sa s Ambrózom po parku, pobudnite s ním v triede, alebo sa spoločne vráťte do minulosti, kde sa odohrávajú tie naozajstné veci. Tešíme sa na vás a na spoločné chvíle pri objavovaní tejto krásnej knihy, ktorá vás nielen pobaví, ale aj inšpiruje.

Martinus Zvolen: Lukáš Cabala: Život v Malinových horách
2025-04-29
29.4. 2025, 17:00, Martinus, Retail Park, Zvolen

Život v Malinových horách v Martinuse vo Zvolene
Pozývame vás na besedu, kde vám predstavíme očarujúci príbeh z Malinového lesa, ktorý zaručene poteší nielen deti, ale aj dospelých! Táto kniha vám priblíži dobrodružstvá zvieratiek, ktoré si navzájom vytvárajú krásne priateľstvá, aj keď nie vždy nájdu spoločnú reč.
A čo sa stane, keď zajac Vincent, spisovateľ, stratí svoje zázračné mrkvovooranžové pero? Pri pátraní sa spojí s vedkyňou Karolínou Klementínou a spolu sa pustia do odvážnej výpravy po lesoch. Všetko sa však skomplikuje, keď začnú vnímať podivné líščie stopy, ktoré naznačujú, že ich niekto možno sleduje…
Príďte sa ponoriť do čarovného sveta Malinového lesa a objavte, aké silné môže byť priateľstvo medzi zvieratkami, hoci sa zdá, že každé je trochu iné. Kto nájde zázračné pero a čo ešte prinesie ich dobrodružstvo? To všetko sa dozviete na besede!

Rómerov dom: Literárny klub: Básne SK/CZ
2025-04-29
29.4.2025, 18:00, Rómerov dom, Zámočnícka 10, Bratislava

Autorské čítanie laureátov posledného ročníka súťaže Básne SK/CZ
Autorské čítanie poetov a poetiek z posledného ročníka súťaže Básne SK/CZ moderuje básnik a prozaik Michal Tallo. Počas podujatia spolu otvoríme ročník 2025.
Súťaž Básne vznikla v roku 2009 ako priestor pre etablovanie sa mladým talentom a zviditeľnenie zabehnutých poetov a poetiek. Každoročne do súťaže prichádzali stovky príspevkov a po rozšírení súťaže do Českej republiky, sa počet súťažných príspevkov strojnásobil.
V roku 2017 bola prvýkrát zorganizovaná medzinárodná súťaž Básne SK/CZ. Občianske zruženie literarnyklub.sk a pražské vydavateľstvo FRA spojilo sily a vznikol tak priestor pre súčasnú poéziu v najväčšej poetickej súťaži na našom území.

Artforum: Mila Haugová: Sylwa Rerum
2025-04-29
29.4.2025, 18:00, Artforum, Kozia 20, Bratislava

Mila Haugová – Sylwa Rerum (slávnostné uvedenie knihy)
Prozaická kniha poetky Mily Haugovej (*1942) má názov „Sylwa Rerum“ (v preklade „Les vecí“) a je koncipovaná ako literárna autobiografia.
Okrem množstva fotografií z rodinného archívu obsahuje texty, zložené z denníkových záznamov, spomienok, snov, reflexií na diela kolegov slovenských spisovateľov aj prekladových kníh. Obsahuje však predovšetkým úvahy nad životom, plynutím času. Život rodinný, aj spoločenský je mottom autorkiných úvah, esejí, glos, fragmentov aj zárodkov básní.
Na slávnostnom uvedení knihy okrem autorky vystúpi aj autor vizuálneho konceptu knihy s netypickou otvorenou väzbou, v zahraničí žijúci slovenský dizajnér Martin Mistrík a vydavateľ Koloman Kertész Bagala.
Mila Haugová (*1942) patrí k najprekladanejším poetkám súčasnej slovenskej literatúry. Prednedávnom prevzala najvyššie štátne vyznamenanie z rúk prezidentky Zuzany Čaputovej a je laureátkou významných literárnych ocenení (napr. Cena Dominika Tatarku, Cenu Nadácie Tatra banky za umenie, Zlatá vlna). Od svojej debutovej zbierky básní v roku 1980 vydala 28 kníh poézie a dva zväzky spomienkovej beletrie „Zrkadlo dovnútra“ a „Tvrdé drevo detstva“ , na ktoré voľne nadväzuje aj najnovšia kniha „Sylwa Rerum“.

Panta Rhei: Zuzana Kuglerová: Stratený malý svet
2025-04-30
30.4. 2025, 16:00, Panta Rhei, Poštová, Bratislava

Krst knihy Stratený malý svet s autorkou Zuzanou Kuglerovou
Zuzana Kuglerová, známa autorka historickej fantasy a zberateľka povestí, tentoraz otvára dvere do svojho vnútorného sveta prostredníctvom poézie. Príďte spolu s nami objaviť zbierku básní plnú viery, nádeje a straty. Či už ide o viazanú formu alebo voľný verš, medzi stránkami nájdete Stratený malý svet, odviaty rokmi.
Moderuje Ondrej Kalamár. Hosťami budú Ján Tazberík, Erik Ondrejička a Igor Grossman.
